Жюл Сюпервиел
Добра охрана

Превод от френски: Пенчо Симов, 1978

chitanka.info

В гората малка катеричка все ме пази;

за миг е птичка — за да вижда надалеч,

и после пак е с козина и пак ме гледа,

ала какво за мен да стори и какво за нея —

И двама врат протягаме — невежи сме,

по някой облак ни забулва всеки път…

Но продължаваме да бъдем бдителни,

с надежда да научим повече накрай.

А тишината знае повече от нас за двама ни,

съчувствува ни тя, че можем всеки миг,

бидейки крехки, да загинем; тя ни люби,

понеже ний накрай ще бъдем нейни рожби.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.